Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και προϊόντα αλιείας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Επιτροπή επικουρούμενη από την Ομάδα "Δασμολογική Οικονομία" προέβη σε εξέταση όλων των αιτήσεων για προσωρινή ανάπτυξη των αυτόνομων δασμών του κοινού δασμολογίου που της υπέβαλαν τα κράτη μέλη συμπεριλαμβανομένων των αιτήσεων για την ανακοίνωση των αναστολών που ισχύουν επί του παρόντος.

Η συνημμένη πρόταση αφορά ορισμένα βιομηχανικά, γεωργικά προϊόντα και προϊόντα αλιείας.

Οι αιτήσεις αναστολών σχετικά με τα προαναφερόμενα προϊόντα εξετάσθηκαν υπό το φως των κριτηρίων που περιλαμβάνονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (βλ. ΕΕ C 128, 25.4.1998, σελ. 2).

Σε συνέχεια αυτής της εξέτασης, η Επιτροπή εκτιμά ότι δικαιολογείται η αναστολή των δασμών για τα προϊόντα που παρατίθενται στο παράρτημα του συνημμένου πρότασης κανονισμού.

Ορισμένα προϊόντα, για τα οποία η διατήρηση αναστολής δεν δικαιολογείται πλέον βάσει του οικονομικού συμφέροντος της Κοινότητας, ή τα οποία εξαιρούνται από δασμούς λόγω της συμφωνίας GATT, διαγράφηκαν από το παράρτημα.

Η διάρκεια ισχύος του προτεινόμενου μέτρου είναι απροσδιόριστη, εφόσον αντικείμενό της είναι η τροποποίηση του παραρτήματος του κανονισμού (ΕΚ) αριθ. 1255/96 του Συμβουλίου, του οποίου επίσης η ισχύς είναι απροσδιορίστου χρόνου.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και προϊόντα αλιείας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής,

Εκτιμώντας τα εξής:

(1) Ότι η Κοινότητα έχει συμφέρον να αναστείλει, πλήρως ή μερικώς, τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 [1].

[1] ΕΕ L 158, 29.6.1996, σελ. 1. Κανονισμός που τροποποιήθηκε τελευταία με τον κανονισμό (ΕΚ) αριθ. 1297/2000 (ΕΕ L 153, 26.6.2000, σελ. 1).

(2) Ότι τα προϊόντα που αναφέρονται στον εν λόγω κανονισμό, για τα οποία η Κοινότητα δεν έχει πλέον συμφέρον να διατηρήσει την αναστολή των αυτόνομων δασμών του κοινού δασμολογίου, ή τα οποία απαλλάσσονται από δασμούς βάσει της συμφωνίας GATT, ή των οποίων πρέπει να τροποποιηθεί η περιγραφή λόγω τεχνικών εξελίξεων, πρέπει να διαγραφούν από τον κατάλογο που παρατίθεται στο παράρτημα του κανονισμού.

(3) Συνεπώς, τα προϊόντα για τα οποία απαιτείται τροποποίηση περιγραφής πρέπει να θεωρούνται ως νέα προϊόντα.

(4) Για λόγους διοικητικής οργάνωσης και ασφάλειας των χρηστών πρέπει να συμπεριληφθούν στον κανονισμό αυτόν τα προϊόντα αλιείας.

(5) Ότι λόγω του μεγάλου αριθμού τροποποιήσεων με ισχύ από 1ης Ιανουαρίου 2001, πρέπει, για λόγους σαφήνειας για τον χρήστη, να πραγματοποιηθεί πλήρης αντικατάσταση του παραρτήματος του κανονισμού (ΕΚ) αριθ. 1255/96.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο Κανονισμός (ΕΚ) αριθ. 1255/96 τροποποιείται ως εξής:

1. Στον τίτλο και στο τέταρτο "εκτιμώντας", οι λέξεις "βιομηχανικά και γεωργικά προϊόντα" αντικαθίστανται από τις λέξεις "βιομηχανικά, γεωργικά και προϊόντα αλιείας".

2. Το παράρτημα αντικαθίσταται από το κείμενο που παρατίθεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός αρχίζει να ισχύει την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(a) // Ο έλεγχος χρήσης για τον ειδικό αυτό προορισμό γίνεται κατ' εφαρμογήν των σχετικών κοινοτικών διατάξεων.

(b) // Η αναστολή χορηγείται για τα ψάρια για τα οποία πρόκειται να εκτελεστεί κάποια εργασία, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες:

-καθαρισμό, αποσπλάχνωση, αποκοπή ουράς, αποκεφαλισμό,

-τεμαχισμό, εκτός από τον τεμαχισμό σε φιλέτα ή τον τεμαχισμό κατεψυγμένων όγκων,

-δειγματοληψία, διαλογή,

-σήμανση,

-συσκευασία,

-ψύξη,

-κατάψυξη,

-υπέρψυξη,

-απόψυξη, διαχωρισμό.

Η αναστολή δεν χορηγείται για προϊόντα που πρόκειται να υποστούν εξ άλλου λόγου επεξεργασίες (ή εργασίες) οι οποίες παρέχουν δικαίωμα αναστολής, εάν οι επεξεργασίες (ή εργασίες) αυτές γίνονται στο επίπεδο λιανικής πώλησης ή παρασκευής τροφών. Η αναστολή των δασμών εφαρμόζεται αποκλειστικά για τα ψάρια που προορίζονται για την ανθρώπινη κατανάλωση.

(c) // Οι εισαγωγές των εν λόγω προϊόντων υπόκεινται στη ρύθμιση των αναστολών μόνον υπό τον όρο ότι η δηλωθείσα δασμολογητέα αξία είναι τουλάχιστον ίση με την τιμή αναφοράς που έχει καθορισθεί ή πρόκειται να καθορισθεί σύμφωνα με το άρθρο 29 του Κανονισμού (ΕΚ) αριθ. 104/2000 του Συμβουλίου της 17ης Δεκεμβρίου 1999 για την κοινή οργάνωση των αγορών στον τομέα των προϊόντων αλιείας και υδατοκαλλιέργιας (ΕΕ L 17, 21.1.2000, σελ. 22).

(d) // Ωστόσο, η αναστολή δε χορηγείται όταν η επεξεργασία πραγματοποιείται από επιχειρήσεις λιανικής πώλησης ή επιχειρήσεις εστιάσεως.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και προϊόντα αλιείας.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφ. 12 άρθρο 120.

3. ΝΟΜΙΚΗ ΒΑΣΗ

Άρθρο 26 της Συνθήκης-ΕΚ.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

Αναστολή των δασμών του κοινού δασμολογίου για τα προαναφερόμενα προϊόντα.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Για να περιοριστούν τα οικονομικά προβλήματα που προκύπτουν από τη διάρκεια ισχύος των ήδη εφαρμοζόμενων κανονισμών, ο κανονισμός (ΕΚ) αριθ. 1255/96 του Συμβουλίου, ο οποίος ισχύει προς το παρόν, δεν προβλέπει ημερομηνία λήξης ισχύος.

Η παρούσα πρόταση κανονισμού του Συμβουλίου περιλαμβάνει μόνο τις τροποποιήσεις που θεωρείται αναγκαίο να επέλθουν στο παράρτημα του υφιστάμενου κανονισμού προκειμένου να ληφθούν υπόψη:

1. οι νέες αιτήσεις αναστολής που υποβλήθηκαν και έγιναν δεκτές,

2. η τεχνική εξέλιξη των προϊόντων, οι οικονομικές εξελίξεις της αγοράς και της συμφωνίας GATT, που έχουν ως αποτέλεσμα την κατάργηση ορισμένων ισχυουσών αναστολών,

3. οι τροποποιήσεις των κωδικών της ονοματολογίας.

Οι εν λόγω τροποποιήσεις εισάγονται υπό τη μορφή παγιοποιημένου παραρτήματος.

Μόνον οι τροποποιήσεις που αναφέρονται στα σημεία 1 και 2 έχουν προφανώς επίπτωση επί του προϋπολογισμού.

Προσθήκη:

Το παρόν παράρτημα, πέρα από τις τροποποιήσεις που οφείλονται στην αλλαγή κωδικού ΣΟ, περιλαμβάνει 25 νέα προϊόντα. Οι αντίστοιχες αναστολές έχουν ως αποτέλεσμα να μην εισπράττονται δασμοί ύψους 7,2 MEUR, ποσό το οποίο υπολογίζεται βάσει των προβλεπόμενων εισαγωγών στο κράτος μέλος που υποβάλλει την αίτηση για το έτος 2001.

Ωστόσο, από τις υφιστάμενες στατιστικές για τα προηγούμενα έτη προκύπτει ότι το εν λόγω ποσό πρέπει να πολλαπλασιασθεί κατά μέσο όρο επί 1,8 προκειμένου να ληφθούν υπόψη οι εισαγωγές που πραγματοποιούνται στα υπόλοιπα κράτη μέλη τα οποία χρησιμοποιούν τις ίδιες αναστολές. Η απώλεια εσόδων ανέρχεται συνεπώς σε 12,9 MEUR περίπου.

Εξ 'άλλου, η προσθήκη 12 προϊόντων αλιείας στον κανονισμό αυτό οδηγεί σε μια επί πλέον απώλεια 9 ΜEUR. Η απώλεια εσόδων ανέρχεται συνεπώς σε 21,9 MEUR περίπου.

Διαγραφή:

Το παρόν παράρτημα εισάγει τη διαγραφή 4 προϊόντων που αντιστοιχούν σε δασμούς που έχουν εισπραχθεί εκ νέου. Αυτό συνεπάγεται αύξηση των πόρων κατά 0,6 MEUR που καθορίζονται από τις αιτήσεις αναστολής ή από τα διαθέσιμα στατιστικά στοιχεία (1998).

Πρόβλεψη κόστους της τρέχουσας δράσης

Με βάση τα διαθέσιμα στατιστικά στοιχεία (1998), η απώλεια ιδίων πόρων που προκύπτει από τον παρόντα Κανονισμό μπορεί να εκτιμηθεί σε 21,9 - 0,6 = 21,3 MEUR, ή σε μία αύξηση της απώλειας πόρων επί συνολικής απώλειας εκτιμώμενης σε 596,7 + 21,3 = 618 MEUR για το 2001.

Η αντίστοιχη απώλεια των παραδοσιακών ιδίων πόρων θα πρέπει να χρηματοδοτηθεί από τα κράτη μέλη μέσω συμπληρωματικής προσφυγής στους πόρους του ΑΕΠ.

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο έλεγχος του ειδικού προορισμού ορισμένων από τα προϊόντα που προβλέπονται από τον παρόντα κανονισμό του Συμβουλίου θα πραγματοποιηθεί σύμφωνα με τα άρθρα 291 έως 304 του κανονισμού της Επιτροπής (ΕΟΚ) αριθ. 2454/93 για τον καθορισμό των διατάξεων εφαρμογής του κοινοτικού τελωνειακού κώδικα.